Triwechvet Sul an amzer ordinal      Lennadenn eus levr an Ermaeziadeg    En deizioù-se en em lakaas holl vodadeg bugale Israel da chrozmolat er gouelech a-enep Moizez hag Aaron. Lavarout a reas Bugale Israel dar re-mañ: Salv ma vijemp marv dre zorn an Aotroù e Bro-Ejipt, pedomp azezet e-tal podadoù-kig ha ma tebremp bara, hor gwalch! Rak hon degaset hoch eus dar gouelech-mañ evit lakaat da vervel gant an naon an holl bobl-mañ! Neuze e lavaras an Aotroù da Voizez: Setu! me a ya da lakaat glav-bara da gouezhañ eus an neñv; hag ar bobl a yelo er-maez hag a zastumo deiz-ha-deiz ar pezh o devezo ezhomm evit pep dervezh; me a fell din o aprouiñ evit gwelout hag heuliañ a raint va Lezenn pe ne raint ket... Klevet em eus Bugale Israel o chrozmolat. Komz outo ha lavar dezho: Dabardaez-noz e tebrot kig ha diouzh ar beure ho po bara ho kwalch, ha gouzout a reot ez on me, an Aotroù, ho Toue! Dabardaez-noz e savas koailhed hag e cholojont ar champ, ha diouzh ar mintin e oa ur gwiskad-glizh en-dro dar champ. Ha pa savas ar glizh, e voe gwelet war chorre ar gouelech un dra vunut, ront, fin evel rev-gwenn war an douar. Pa welas Bugale Israel an dra-se, e lavarjont an eil degile: Man hou? (Petra eo se?), rak ne ouient petra oa. Ha Moizez a lavaras dezho: Hennezh eo ar bara a ro deoch an Aotroù evit boued.      lennadenn e galleg  /  lecture en français